Skolen var opprinnelig en del av Stavanger yrkesskole. På 1960-tallet var tilstrømmingen til yrkesutdanningen stor, og kapasiteten til Stavanger Yrkesskole på Bergeland ble sprengt.I 1968 tok Stavanger Yrkesskole i bruk et nytt, stort verkstedbygg i Strømvik i nærheten av Godalen i Stavanger. De fleste tekniske og mekaniske klassene ble flyttet over hit, sammen med klasser innen byggfagene som murerfaget, tømrerfaget, snekkerne og andre. Det ble etter kort tid bestemt at avdelingen i Strømvik skulle bli en egen skole - og dermed ble Godalen videregående skole etablert 1. januar 1982. I 1982 flyttet også Elektrofag, Formgivingsfag og Hotell- og Næringsmiddelfag fra Stavanger Yrkesskole, som nå heter Bergeland vgs, til Godalen videregående skole.